ᱵᱟᱞᱟᱜᱷᱟᱴ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱵᱟᱞᱟᱜᱷᱟᱴ ᱡᱚᱸᱠᱥᱚᱱ (ᱥᱴᱮᱥᱚᱱ ᱠᱳᱰ: BTC) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱮᱛᱚᱢ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ (ᱡᱟᱦᱟᱸ ᱫᱚ ᱢᱟᱲᱟᱝ ᱫᱚ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱥᱮ BNR ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱱᱟ) ᱨᱮᱱᱟᱜ ᱡᱟᱵᱟᱞᱯᱩᱨ-ᱱᱟᱭᱱᱯᱩᱨ-ᱜᱳᱸᱫᱤᱭᱟ ᱦᱟᱹᱴᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱚᱸᱠᱥᱚᱱ ᱞᱮᱠᱟᱛᱮ ᱥᱮᱱᱚᱜᱟᱜ ᱨᱮᱞ ᱰᱟᱦᱟᱨ ᱨᱮ ᱡᱟᱵᱟᱞᱯᱩᱨ, ᱜᱳᱸᱫᱤᱭᱟ, ᱠᱟᱴᱟᱝᱜᱤ ᱥᱮᱫ ᱥᱮᱱᱚᱜᱟᱜ ᱰᱟᱦᱟᱨ ᱥᱮᱞᱮᱫ ᱢᱮᱱᱟᱜᱼᱟ ᱾ "᱑᱐᱐᱐᱑ ᱥᱟᱛᱯᱩᱨᱟ ᱮᱠᱥᱯᱨᱮᱥ", ᱢᱤᱫᱴᱟᱹᱝ ᱱᱮᱨᱳ ᱜᱮᱡᱽ ᱴᱨᱮᱱ, ᱵᱨᱤᱴᱤᱥ ᱥᱚᱨᱠᱟᱨ ᱑᱙᱐᱑ ᱥᱟᱞ ᱨᱮ ᱮᱛᱚᱦᱚᱵ ᱠᱮᱫᱼᱟ ᱟᱨ ᱒᱐᱐᱑ ᱥᱟᱞ ᱨᱮ ᱩᱱᱤ ᱟᱡᱟᱜ ᱥᱮᱵᱟ ᱑᱐᱐ ᱥᱮᱨᱢᱟ ᱯᱩᱨᱟᱹᱣ ᱠᱮᱫᱼᱟ ᱾ ᱱᱚᱣᱟ ᱨᱮᱞ ᱫᱚ ᱯᱩᱭᱞᱩ ᱛᱷᱚᱠ ᱨᱮᱱᱟᱜ ᱠᱟᱹᱢᱤ ᱞᱟᱹᱜᱤᱫ ᱛᱮ ᱟᱹᱰᱤ ᱢᱟᱨᱟᱝ ᱥᱟᱨᱦᱟᱣ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱥᱯᱤᱰ ᱱᱮᱨᱳ-ᱜᱮᱡᱽ ᱴᱨᱮᱱ ᱞᱟᱹᱜᱤᱫ ᱛᱮ ᱟᱹᱰᱤ ᱢᱟᱨᱟᱝ ᱥᱟᱨᱦᱟᱣ ᱛᱟᱦᱮᱸ ᱠᱟᱱᱟ ᱾

ᱱᱚᱣᱟ ᱞᱟᱭᱤᱱ ᱫᱚ ᱯᱩᱭᱞᱩ ᱨᱮ ᱱᱮᱨᱳ ᱜᱮᱡᱽ (᱒ ᱯᱷᱩᱴ ᱖ ᱤᱸᱪ (᱗᱖᱒ ᱢᱤᱞᱤᱢᱤᱴᱚᱨ) ᱛᱟᱦᱮᱸ ᱠᱟᱱᱟ, ᱢᱮᱱᱠᱷᱟᱱ ᱵᱟᱞᱟᱜᱷᱟᱴ-ᱜᱚᱱᱫᱤᱭᱟ ᱛᱟᱞᱟ ᱨᱮᱱᱟᱜ ᱦᱟᱹᱴᱤᱧ ᱫᱚ ᱒᱐᱐᱕-᱒᱐᱐᱖ ᱨᱮ ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱞᱮᱱᱟ, ᱡᱟᱦᱟᱸ ᱫᱚ ᱯᱩᱭᱞᱩ ᱫᱷᱟᱣ ᱵᱟᱞᱟᱜᱷᱟᱴ ᱫᱚ ᱥᱤᱧᱚᱛ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱨᱮᱞᱣᱮ ᱥᱟᱶ ᱡᱚᱲᱟᱣ ᱮᱱᱟ ᱾ ᱡᱟᱵᱟᱞᱯᱩᱨ-ᱵᱟᱞᱟᱠᱷᱚᱴ ᱦᱟᱹᱴᱤᱧ ᱨᱮ ᱵᱨᱚᱰᱜᱮᱡᱽ ᱵᱮᱵᱚᱥᱛᱟ ᱨᱮᱱᱟᱜ ᱮᱴᱟᱜ ᱠᱟᱹᱢᱤ ᱠᱚᱫᱚ ᱱᱟᱦᱟᱜ ᱦᱟᱹᱴᱤᱧ ᱨᱮ ᱥᱟᱱᱟᱢ ᱦᱚᱨ ᱰᱟᱦᱟᱨ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱛᱮᱭᱟᱨ ᱥᱟᱶᱛᱮ ᱯᱩᱨᱟᱹᱣ ᱞᱮᱱᱟ ᱾ ᱐᱒᱓᱘᱙/᱐᱒᱓᱙᱐ ᱜᱟᱭᱟ-ᱪᱮᱱᱱᱟᱭ ᱥᱮᱱᱴᱨᱟᱞ ᱯᱷᱮᱥᱴᱤᱵᱷᱮᱞ ᱫᱚ ᱯᱩᱭᱞᱩ ᱯᱟᱥᱮᱱᱡᱚᱨ ᱴᱨᱮᱱ ᱠᱟᱱᱟ ᱡᱟᱦᱟᱸ ᱫᱚ ᱥᱯᱮᱥᱟᱞ ᱜᱮᱡᱽ ᱥᱟᱜᱟᱲᱚᱢ ᱛᱟᱭᱚᱢ ᱪᱟᱞᱟᱣ ᱮᱱᱟ ᱾

ᱵᱟᱞᱟᱜᱷᱟᱴ ᱠᱷᱚᱱ ᱠᱚᱴᱚᱝᱜᱤ ᱫᱷᱟᱹᱨᱤᱡ ᱰᱟᱦᱟᱨ ᱖ ᱢᱮ ᱒᱐᱑᱐ ᱨᱮ ᱱᱮᱨᱳ ᱜᱮᱡᱽ ᱠᱷᱚᱱ ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱦᱩᱭ ᱞᱮᱱᱟ ᱟᱨ ᱠᱚᱴᱚᱝᱜᱤ ᱠᱷᱚᱱ ᱛᱤᱨᱳᱰᱤ ᱫᱷᱟᱹᱨᱤᱡ ᱱᱟᱣᱟ ᱨᱮᱞ ᱞᱟᱭᱤᱱ ᱯᱨᱚᱡᱮᱠᱴ ᱩᱪᱷᱟᱹᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱡᱤᱞᱤᱧ ᱫᱚ ᱑᱒ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱵᱟᱞᱟᱜᱷᱟᱴ ᱠᱷᱚᱱ ᱛᱩᱢᱥᱟᱨ ᱞᱮᱠᱟᱛᱮ ᱱᱟᱜᱽᱯᱩᱨ ᱫᱷᱟᱹᱨᱤᱡ ᱢᱤᱫᱴᱟᱹᱝ ᱦᱩᱰᱤᱧ ᱰᱟᱦᱟᱨ ᱢᱮᱱᱟᱜᱼᱟ ᱾ ᱵᱟᱞᱟᱜᱷᱟᱴ-ᱠᱟᱴᱚᱝᱜᱤ ᱦᱟᱹᱴᱤᱧ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱠᱟᱹᱢᱤ ᱪᱟᱞᱟᱜ ᱠᱟᱱᱟ ᱾ ᱵᱟᱞᱟᱜᱷᱟᱴ ᱨᱮ ᱵᱷᱚᱨᱵᱷᱮᱞᱤ ᱥᱮᱫ ᱛᱮ ᱢᱤᱫᱴᱟᱹᱝ ᱪᱟᱸᱜᱟ ᱰᱟᱦᱟᱨ ᱦᱚᱸ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱥᱟᱢᱟᱝ ᱱᱟᱠᱷᱟ ᱨᱮ ᱢᱚᱭᱮᱞ ᱞᱤᱢᱤᱴᱮᱰ ᱦᱚᱛᱮᱛᱮ ᱪᱟᱪᱞᱟᱣ ᱟᱠᱟᱱ ᱢᱟᱜᱽᱱᱤᱡᱽ ᱳᱨᱥ ᱞᱟᱹᱜᱤᱫ ᱛᱮ ᱱᱚᱣᱟ ᱥᱤᱥᱴᱮᱢ ᱨᱮᱱᱟᱜ ᱵᱮᱵᱷᱟᱨ ᱦᱩᱭᱩᱜ ᱠᱟᱱᱟ ᱾

ᱱᱚᱣᱟ ᱥᱴᱮᱥᱚᱱ ᱫᱚ ᱢᱩᱬ ᱞᱟᱭᱤᱱ ᱨᱮ ᱵᱟᱹᱱᱩᱜᱼᱟ, ᱚᱱᱟ ᱞᱟᱹᱜᱤᱫ ᱛᱮ ᱦᱚᱲ ᱠᱚ ᱜᱳᱸᱫᱤᱭᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮᱜᱮ ᱠᱚ ᱦᱤᱡᱩᱜᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱵᱟᱞᱟᱜᱷᱟᱴ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ